România are în acest moment cel mai mare deficit bugetar din istorie iar dacă se menține actuala evoluție va termina anul 2024 cu un deficit de 8 la sută, estimează senatorul PNL Florin Cîțu, fost prim-ministru între anii 2020 – 2021.
"Ciolacu a distrus bugetul României- cel MAI MARE deficit bugetar din istorie după DOAR două luni de zile. În acest ritm deficitul bugetar în 2024 ajunge la 8%. Cel mai mare deficit din istorie în luna februarie nu trebuie ignorat, așa cum vrea Ciolacu. TOATE instituțiile statului ar trebui să reacționeze IMEDIAT. Asta dacă lucrează pentru români și nu pentru alte interese", scrie Florin Cîțu într-un mesaj postat pe facebook.
Mesajul a fost publicat la data de 28 martie 2024. Cele două luni la care se referă Cîțu sunt primele două luni din anul 2024.
"Un alt element care a dus la creșterea bruscă a cheltuielillor îl reprezintă creșterea FĂRĂ nicio reformă (reforma salarizării în sectorul bugetar și reforma administrației publice) și fără nicio legătură cu productivitatea a salariilor din sectorul bugetar. Bugetul a fost lovit din două părți. Au crescut salariile din pix dar și numărul angajaților. Ciolacu care și-a smuls hainele de pe el că el nu se liniștește până nu face reforma în administrația publică a făcut CELE MAI multe angajări la stat (are familie mare) din ultimii 10 ani", susține Florin Cîțu.
Fostul președinte al PNL sugerează că PNL sau partidele de dreapta vor câștiga alegerile din anul 2024, împotriva PSD: "În 2024 aruncăm la lada de gunoi socialismul și pe Ciolacu și gașca lui".